Prezidentūra Eiropas Savienības Padomē

Prezidentūra Eiropas Savienības Padomē ir Eiropas Savienības (ES) pārvaldes kārtība, saskaņā ar kuru katra ES dalībvalsts uz sešiem mēnešiem rotācijas kārtībā pilda ES Padomes prezidējošās valsts pienākumus. Šajos sešos mēnešos prezidējošā dalībvalsts vada visu līmeņu sanāksmes, ierosina pamatnostādnes un virza nepieciešamos kompromisus, lai Padome varētu pieņemt lēmumus.

 Prezidējošās valsts uzdevumi 
Lai nodrošinātu Padomes darba pēctecību un veicinātu resursu efektīvāku izmantošanu, kopš 2009. gada, kad spēkā stājās Lisabonas līgums, ES Padomē ieviestas kopīgas trio prezidentūras. Tas nozīmē, ka prezidentūra tiek īstenota, sadarbojoties trim dalībvalstīm, kuras uzņemas prezidentūru viena pēc otras. Katrs trio grupas loceklis pēc kārtas pilda prezidentūras pienākumus sešus mēnešus, pamatojoties uz kopīgu trio darba programmu.

Viens no galvenajiem prezidentūras pienākumiem ir organizēt un vadīt ES Padomes, COREPER (Pastāvīgo pārstāvju jeb ES dalībvalstu vēstnieku komiteja) un darba grupu sanāksmes. ES Padomes darba kārtības jautājumus politiski apspriež un lēmumus pieņem dalībvalstu ministri, kuri sanāk atbilstoši to kompetencei desmit dažādos sastāvos. Padomes sanāksmes vada prezidējošās valsts attiecīgās jomas ministrs. Tikai vienu Padomes sastāvu nevada attiecīgā sešu mēnešu posma prezidējošā valsts. Tā ir Ārlietu padome, kuru vada ES Augstais pārstāvis ārlietās un drošības politikas jautājumos.Eiropas Savienības Padomes tīmekļa vietne

Tāpat būtisks prezidentūras uzdevums ir pārstāvēt ES Padomi attiecībās ar pārējām dalībvalstīm un virkni ES institūciju — Eiropas Komisiju, Eiropas Parlamentu u.c. — un starptautiski (ar trešajām valstīm).

 Dalībvalstu prezidentūras (kopš Latvijas iestāšanās ES) 
 Periods Trio (no 2007) Prezidējošā valsts Valdības vadītājs Interneta vietne 2004 Jan—jūn Bertijs Aherns eu2004.ie Jūl—dec  Jans Peters Balkenende eu2004.nl 2005 Jan—jūn  Žans Klods Junkers eu2005.lu Jūl—dec  Tonijs Blērs eu2005.gov.uk 2006 Jan—jūn  Volfgangs Šisels eu2006.at Jūl—dec  Mati Vanhanens eu2006.fi 2007 Jan—jūn T1  Angela Merkele eu2007.de Jūl—dec  Žuze Sokratešs eu2007.pt 2008 Jan—jūn  Janezs Janša eu2008.si Jūl—dec T2  Nikolā Sarkozī ue2008.fr 2009 Jan—jūn  Mireks TopolāneksJans Fišers (no 8. maija) eu2009.cz Jūl—dec  Frēdriks Reinfelts se2009.eu 2010 Jan—jūn T3  Hosē Luiss Rodrigess Sapatero eu2010.eseutrio.es Jūl—dec  Īvs Leterms eutrio.be 2011 Jan—jūn  Viktors Orbāns eu2011.hu Jūl—dec T4  Donalds Tusks pl2011.eu 2012 Jan—jūn  Helle Torninga-Šmita eu2012.dk Jūl—dec  Dimitris Hristofis cy2012.eu  2013 Jan—jūn T5  Enda Kenijs eu2013.ie  Jūl—dec  Aļģirds Butkevičs eu2013.lt 2014 Jan—jūn  Antonis Samars gr2014.eu Jūl—dec T6  Mateo Renci italia2014.eu  2015 Jan—jūn  Laimdota Straujuma eu2015.lv Jūl—dec  Ksavjērs Betels eu2015lu.eu 2016 Jan—jūn T7 Marks Riteeu2016.nl Jūl—dec Roberts Fico sk16.eu  2017 Jan—jūn Džozefs Muskats Jūl–decT8  Jiri Ratass eu2017.ee2018 Jan–jūn  Boiko Borisovs eu2018bg.bg  Jūl–dec  Sebastiāns Kurcs eu2018.at 2019 Jan–jūn T9  Viorika Dančila romania2019.eu  Jūl–dec  Anti RinneSanna Marina (no 10. decembra) eu2019.fi  2020 Jan–jūn  Andrejs Plēnkovičs eu2020.hr  Jūl–dec T10  Angela Merkele eu2020.de 2021 Jan–jūn  Antoniu Košta 2021portugal.eu  Jūl–dec  Janezs Janša si2021.eu 2022 Jan–jūn T11  Žans KastekssElizabete Borna (no 16. maija) europe2022.fr Jūl–dec  Petrs Fiala  eu2022.cz 2023 Jan–jūn  Ulfs Kristersons sweden2023.eu Jūl–dec T12  Pedro Sančess eu2023.es 2024 Jan–jūn  Aleksanders de Kro belgium2024.eu Jūl–dec  Viktors Orbāns hungary2024.eu 2025 Jan–jūn T13  Donalds Tusks poland2025.eu Jūl–dec  Mete Frederiksena denmark2025.eu 2026 Jan–jūn  Niks Kristodulids cyprus2026.eu Jūl–dec T14    2027 Jan–jūn    Jūl–dec    2028 Jan–jūn T15    Jūl–dec    2029 Jan–jūn    Jūl–dec T16    2030 Jan–Jūn    Jūl–dec    2031 Jan–jūn T17    Jūl–dec    2032 Jan–jūn    Jūl–dec T18    2033 Jan–jūn    Jūl–dec    2034 Jan–jūn T19    Jūl–dec    2035 Jan–jūn   

 Latvijas prezidentūra Eiropas Savienības Padomē (2015) 

Latvija bija Eiropas Savienības Padomes prezidējošā valsts no 2015. gada 1. janvāra līdz 30. jūnijam. Latvija pārņēma prezidentūru no Itālijas un nodeva to Luksemburgai. Šī ir Latvijas pirmā prezidentūra ES Padomē. Prezidentūras oficiālā tīmekļa vietne ir EU2015.LV

 Atsauces 

Kategorija:Eiropas Savienība